Nettat d tinna, tenna-as : “ Yah ! ”. Dɣa tenna-as i wargaz-ines, yewwi-t icucef-as, icucef-as, issels-as-d lqec yelhan, tesɣim-it-id akka ar tama-s ɣas akken ikreh-itt, dayen d baba-s, tesɣimi-t-i-d akka tama-s dɣa tenna-as : “ Ihi ay amɣar, d acu-tt yelli-k-agi? Amek akka i tga yelli-k-agi? ”, yenna-as : “ Yelli, yelli n tmeṭṭut tamezwarut, wwiɣ-d tameṭṭut tis snat terna-d snat n teḥdayin, yenna-as tura ur tḥemmel ara tinna yelli tamezwarut meskint, ur ẓriɣ ara anda i tedda, tleḥḥu kan ar lexla, tura di lexla-nni atan ulac-itt ur ẓriɣ andatel, ur ẓriɣ acu iityeččan ”, tenna-as : “ Yah! ”, nettat ad teẓaẓay arkelli, tenna-as : “ Ihi temmut ? Naɣ amek? ”.